Source: https://oigusaktid.tallinn.ee/?id=3002&aktid=140705&fd=1&leht=1
Timestamp: 2019-07-22 21:32:38+00:00
Document Index: 3218676

Matched Legal Cases: ['§ 54', '§ 18', '§ 181', '§ 48', '§ 50', '§ 54', '§ 2', '§ 2', '§ 8', '§ 9']

Tallinna linna omandis oleva Johann Voldemar Jannseni tänav T3 kinnisasja jagamine ja kinnisasja valitseja muutmine
Tallinna Linnavalitsus 20.03.2019 korraldus number 376
376-k
Asjaõigusseaduse § 54 lg 1, maakatastriseaduse § 18 lg 1 p 1, § 181 lg-te 1 ja 5, ruumiandmete seaduse § 48 lg 1 ja lg 2 p 1, § 50, § 54 lg 1, Tallinna Linnavolikogu 24. jaanuari 2013 määruse nr 2 „Tallinna linna omandis olevate kinnistute jagamise ja ühendamise ning nende piiride ja pindalade muutmise kord” § 2 lg 1 ja lg 2 p-de 1, 2, 3 ja 13. juuni 2013 määruse nr 31 „Linnavara valitsemise kord” § 2 p-de 3 ja 4, § 8 lg 1, lg 2 p-de 1 ja 2, § 9 lg 1 alusel ja kooskõlas Tallinna Linnavolikogu 11. jaanuari 2001 määrusega nr 3 kehtestatud „Tallinna üldplaneeringuga”
1. Jagada Tallinna linna omandis olev Johann Voldemar Jannseni tänav T3 kinnisasi (kinnistusregistriosa nr 26228301, katastritunnus 78404:407:0163, pindala 15 254 m², sihtotstarve transpordimaa 100%) ning määrata moodustatavate kinnisasjade aadressid, pindalad ja sihtotstarbed alljärgnevalt:
1.1 J. V. Jannseni tn 25a, pindala 64 m², sihtotstarve elamumaa 100%;
1.2 Johann Voldemar Jannseni tänav T3, pindala 15 073 m², sihtotstarve transpordimaa 100%.
2. Punktis 1 nimetatud kinnisasja jagamisel jäävad kinnistusregistriosa nr 26228301 III jakku kantud isiklikud kasutusõigused koormama moodustatavat punktis 1.2 nimetatud Johann Voldemar Jannseni tänav T3 kinnisasja.
3. Tallinna Kommunaalametil anda oma valitsemiselt Tallinna Linnavaraameti valitsemisele punktis 1.1 nimetatud J. V. Jannseni tn 25a kinnisasi.
4. Linnavara üleandmine ja vastuvõtmine vormistada aktiga.
5.1 tasuda punktis 1 nimetatud kinnisasja jagamisega seotud kulud - notari tasu ja riigilõiv;
5.2 teha korraldus teatavaks Tallinna Kommunaalametile ja Maa-ametile.